hu hu hu de hu pt hu hu hu de hu pt hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu en hu hu hu en fi hu hu hu hu hu pt hu hu hbs_lat hu en hu hu fr hu pt en uk hu hu hu hu hu hu hu hu de hbs_lat hu en hu hu
Karvázy Attila Optikus Mester vagyok. A családi hagyományt követve, közel 40 éve dolgozom a szakmában. Nemcsak munkaként, hanem a hivatásomként tekintek a szakmámra. Számomra a látásproblémákra való megoldáskeresés eredményességének legjobb mércéje az optikánkba betérők közül kikerülő elégedett, jól látó – optikánkat másnak is szívesen ajánló - vevők száma. Emellett sok éve foglalkozom szakmai érdekképviselettel (MOI; MKIK), oktatással (ÁKT), és egy optikus közösség építésével (www.optikaimagazin.hu).
Az optikus szakma számára is fontos kérdések voltak napirenden – a program részleteit a felsorolásban lehet megtekinteni – úgy, mint az online kereskedelem szabályai, illetve a versenyhivatal hatáskörébe tartozó kérdések. A fogyasztóvédelemi stratégiai irányokat külön kiemelte előadásában Keszthelyi Nikoletta, az Innovációs és Technológiai Minisztérium, fogyasztóvédelemért felelős helyettes államtitkára.
A témák a következők voltak:
Az új szabályozás kihívásaira válaszokat kereső szakmai munkacsoportot hoz létre a Budapesti Kereskedelmi és Iparkamara.
A március elején tartott, hasonló témájú workshopjának tapasztalataira építve, A fogyasztóvédelem aktuális kérdései címmel, március 30-án nyilvános konferenciát rendezett a BKIK-hoz tartozó Budapesti Békéltető Testület.
A közel száz résztvevőt, köztük hazai retail és diszkontláncokat megmozgató eszmecsere célja a kereskedők hatékony edukációja volt az új fogyasztóvédelmi szabályozással, a hatósági ellenőrzési és piacfelügyeleti munkával kapcsolatban. A rendezvényen emellett a vitarendezés lehetőségeit is megismerhették a résztvevők.
A konferencián az Innovációs és Technológiai Minisztérium, a Gazdasági Versenyhivatal, Budapest Főváros Kormányhivatala, az Eötvös Loránd Tudományegyetem és a Széchenyi István Egyetem szakértői és munkatársai mutatták be a legfontosabb fogyasztóvédelmi jogszabályváltozásokat a jogalkalmazóknak. 2022-ben ugyanis jelentős változások léptek életbe a szavatossági-jótállási előírások terén. Módosítások léptek életbe az év elejétől a digitális elemeket tartalmazó áruk és a digitális tartalom szolgáltatására és digitális szolgáltatások nyújtására irányuló szerződések vonatkozásában. Hamarosan vége lehet a mesterségesen megemelt árakat követő óriási akcióknak is.
A kamara a jövőben még nagyobb hangsúlyt fektet majd a fogyasztóvédelem kérdéseire, ezért kiterjeszti edukációs és szakmai tevékenységét, főként a kiskereskedelemben és a szolgáltatóiparban működő vállalkozásokat érintő szabályozásokkal kapcsolatban.
„Kiemelten fontos számunkra, hogy vállalkozásaink kiszámítható üzleti és jogi környezetben működhessenek, a BKIK ehhez minden támogatást meg kíván adni. A kereskedő és szolgáltató vállalatoknak a konferencián kifejtett igényeit meghallgatva a BKIK egy munkacsoportot hoz létre, amely a vállalkozások bevonásával feltárja a területet érintő szabályozási kihívásokat és konstruktív javaslatokat dolgoz ki a jogalkotók felé. Arra kérjük tehát az érintett vállalkozásokat, hogy osszák meg velünk az új szabályozási környezettel kapcsolatban felmerülő, az alkalmazhatóságot nehezítő problémáikat, melyekre közösen próbáljunk megoldást találni” – ismertette a kamara legújabb kezdeményezését Csókay Ákos, a BKIK főtitkára.
A jogalkotók és jogalkalmazók közös fórumának témái és előadói a következők voltak:
Fogyasztóvédelmi eredmények és stratégiai irányok – Keszthelyi Nikoletta, fogyasztóvédelemért felelős helyettes államtitkár, Innovációs és Technológiai Minisztérium, Fogyasztóvédelemért Felelős Helyettes Államtitkárság
A digitális tartalom szolgáltatására irányuló fogyasztói adásvétel és a digitális adásvétel 2022. január 1-től érvénybe lépő új szabályai – Prof. Dr. Darázs Lénárd ügyvéd, egyetemi tanár, általános rektorhelyettes, Eötvös Loránd Tudományegyetem
A fogyasztók versenyjogi védelmének lehetőségei, a tisztességtelen kereskedelmi gyakorlattal kapcsolatos tapasztalatok – Dr. Zenisek Andrea, Gazdasági Versenyhivatal Fogyasztóvédelmi Iroda vezetője
A fogyasztóvédelmi hatóság főbb ellenőrzési területei, különös tekintettel a piacfelügyeleti tevékenységre – dr. Tóth Gábor osztályvezető, Budapest Főváros Kormányhivatala, Fogyasztóvédelmi Osztály
Az EU jog és a magyar jog viszonya a fogyasztóvédelmi szabályozásban – Prof. Dr. Lévayné dr. Fazekas Judit egyetemi tanár, Széchenyi István Egyetem Állam-és Jogtudományi Kar, Polgári Jogi és Polgári Eljárásjogi Tanszék
Határon átnyúló vitarendezési lehetőségek a fogyasztóvédelem területén – dr. Kriesch Attila főosztályvezető, Innovációs és Technológiai Minisztérium, Európai Fogyasztó Központ
A Budapesti Kereskedelmi és Iparkamara az új szabályozás kihívásaira válaszokat kereső szakmai munkacsoportban, az optikus szakmát érintő kérdések szakértőjének az MKIK/ÁKT képviseletében veszek részt. Ezekről az online szakmai portáljainkon – www.optikaimagazin.hu és a www.moi.hu oldalakon – folyamatosan beszámolok.
Kép forrása: Karvázy Attila; BKIK
Van véleményed? Vitassuk meg az Optikai Magazin Facebook csoportjában!
Copyright © 2015-2022 Optikai Magazin
Adatvédelmi és jogi nyilatkozat | Impresszum | Szerzői jogok | Kapcsolat |